Publication: Magyar Közlöny
Issue: MK-2004-48 (Year: 2004, Number: 48)
Era: 2004-2010
Section: a 9/2001. (XII. 20.) SZCSM rendelethez]
Paragraph Index: 103

3. A munkaterület rövid, jellemzõ leírása A gerontológiai gondozó olyan emelt szintû szakmai végzettségû szociális szakember, aki gondozói, ápolói tevékenységeket végez idõskorúak ellátására szakosodott szociális, egészségügyi intézményekben, szolgálatokban. A gerontológiai gondozó által végzett jellemzõ tevékenységek: — idõseket ellátó egészségügyi intézményekben az egészségügyi team tagjaként alapápolási feladatokat végez idõs, beteg emberek körében, — orvosi diagnózis alapján alapápolási feladatokat lát el önállóan, — ápolási diagnózisokat felállítva, az ápolási protokollok szerint ápolási tevékenységet végez, — kórházi szociális munka keretében segítõ tevékenységet folytat, — idõseket ellátó szociális intézményekben gondozási feladatokat lát el a gondozási team-ben, — gondozottja részére rehabilitációs tervet készít és segítséget nyújt annak végrehajtásában, — segíti az idõs emberek napi tevékenységének megszervezését, foglalkoztatási terveket készít, — környezettanulmányt készít, gondozási anamnézist állít fel és elemez, alkalmazza szociálpszichológiai, szociokulturális ismereteit, — szakgondozási feladatokat lát el a különbözõ idõskorú megbetegedésekben szenvedõ emberek körében, a feladat ellátása során alkalmazza klinikai ismereteit, — terminális állapotú idõs embereket gondoz, bekapcsolódik a hospice ellátásba, — segíti a krízishelyzetben vagy deviáns állapotban lévõ idõs ember pszichés egyensúlyának visszanyerését, — részt vesz onkológiai betegségben szenvedõ idõsek gondozásában, — gondoskodik az ápolási-gondozási eszközök tárolásáról, nyilvántartásáról, — kommunikációs ismereteit megfelelõen alkalmazza a gondozottakkal és azok családtagjaival, valamint munkatársaival való kapcsolatai során, — segítséget ad szociális ellátások, támogatások kéréséhez, hivatalos ügyek intézéséhez, képviseli ápoltjai, gondozottjai érdekeit, — koordinálja az ápolási-gondozási feladatokat ellátó csoport munkáját, kapcsolatot teremt karitatív és civil szervezettel gondozottjai érdekében, — szükség esetén elsõsegélyben részesíti ápoltjait és gondozottjait, — korszerû egészségpedagógiai ismereteken alapuló egészségnevelési munkát végez gondozottjai, ápoltjai és ezek családtagjai körében, — tevékenységét informatikai ismeretei felhasználásával dokumentálja, — munkáját az etikai normák betartásával végzi. III. A szakképesítés szakmai követelményei III. a) Tevékenysége során végzett fõbb feladatcsoportok, feladatok és ezekhez közvetlenül kapcsolódó követelmények

Source: https://magyarkozlony.hu/hivatalos-lapok/3d3fb3d470d16358f9f4f80d00192606c4b4cad5/dokumentumok/65db0addeb2f21e7499ab6072291111a6ed12337/letoltes